CELEX: 32019D2156
Language: lt
Date: 1570406400000
Title: Tarybos Sprendimas (ES) 2019/2156 2019 m. spalio 7 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos patvirtinti 2013–2017 m. ES ir Maroko veiksmų plano užtikrinti aukštesnio lygio statusą pratęsimą

17.12.2019   
               
               
                  LT
               
               
                  Europos Sąjungos oficialusis leidinys
               
               
                  L 327/75
               
            
         TARYBOS SPRENDIMAS (ES) 2019/2156
         2019 m. spalio 7 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos patvirtinti 2013–2017 m. ES ir Maroko veiksmų plano užtikrinti aukštesnio lygio statusą pratęsimą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos ir Viduržemio jūros regiono šalių susitarimas, įkuriantis Europos Bendrijų bei jų valstybių narių ir Maroko Karalystės asociaciją (1) (toliau – Susitarimas) įsigaliojo 2000 m. kovo 1 d.;
                  
               
                     (2)
                  
                  
                     pagal Susitarimo 80 straipsnį Asociacijos taryba gali teikti rekomendacijas;
                  
               
                     (3)
                  
                  
                     Asociacijos taryba, pasikeisdama laiškais, turėtų priimti rekomendaciją dėl 2013–2017 m. ES ir Maroko veiksmų plano užtikrinti aukštesnio lygio statusą (toliau – veiksmų planas) naujo pratęsimo dvejiems metams;
                  
               
                     (4)
                  
                  
                     tikslinga nustatyti poziciją, kurios Asociacijos taryboje turi būti laikomasi Sąjungos vardu, teikiant rekomendaciją patvirtinti veiksmų plano pratęsimą, kadangi rekomendacija turi teisinę galią;
                  
               
                     (5)
                  
                  
                     ES ir Maroko bendradarbiavimas 2019–2020 m. laikotarpiu bus grindžiamas pratęsto veiksmų plano galiojimu; tai leis nustatyti ES ir Maroko ateities santykių naujas prioritetines temines sritis,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos, kuria dvejiems metams (2019–2020 m.) patvirtinamas 2013–2017 m. ES ir Maroko veiksmų plano užtikrinti aukštesnio lygio statusą pratęsimas, grindžiama prie šio sprendimo pridedamu rekomendacijos projektu.
         
         
            2 straipsnis
            Šis sprendimas skirtas Komisijai ir Sąjungos vyriausiajam įgaliotiniui užsienio reikalams ir saugumo politikai.
         
         
            Priimta Liuksemburge 2019 m. spalio 7 d.
            
               
                  Tarybos vardu
               
               
                  Pirmininkė
               
               A.-M. HENRIKSSON
            
         
         
            (1)  OL L 70, 2000 3 18, p. 2.
      
      
         
            
               PROJEKTAS
            
            ES IR MAROKO ASOCIACIJOS TARYBOS REKOMENDACIJA Nr. 1/2019
            … m. … … d.
            kuria pritariama tam, kad 2013–2017 m. ES ir Maroko veiksmų planas užtikrinti aukštesnio lygio statusą būtų pratęstas dvejiems metams
            ES IR MAROKO ASOCIACIJOS TARYBA,
            atsižvelgdama į Europos ir Viduržemio jūros regiono šalių susitarimą, įkuriantį Europos Bendrijų bei jų valstybių narių ir Maroko Karalystės asociaciją (1),
            kadangi:
            
                        (1)
                     
                     
                        Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Maroko Karalystės asociaciją (toliau – Susitarimas), įsigaliojo 2000 m. kovo 1 d.;
                     
                  
                        (2)
                     
                     
                        pagal Susitarimo 80 straipsnį Asociacijos taryba gali teikti rekomendacijas, kurių, jos nuomone, reikia Susitarimo tikslams pasiekti;
                     
                  
                        (3)
                     
                     
                        kaip nurodyta Susitarimo 90 straipsnyje, Šalys imasi visų bendrųjų ar specialiųjų priemonių, siekdamos įvykdyti susitarime nurodytus įsipareigojimus, ir siekia užtikrinti, kad susitarime nustatyti tikslai būtų pasiekti;
                     
                  
                        (4)
                     
                     
                        Asociacijos tarybos darbo tvarkos taisyklių 10 straipsnyje numatyta galimybė tarp sesijų teikti rekomendacijas, taikant rašytinę procedūrą;
                     
                  
                        (5)
                     
                     
                        Aukštesnio lygio statuso įgyvendinimo veiksmų planas (2013–2017) (toliau – veiksmų planas) buvo pratęstas 2018 metams. Veiksmų plano pratęsimas dvejiems metams nustatys ES ir Maroko santykius 2019–2020 m. laikotarpiui ir leis nustatyti ateinančių ES ir Maroko santykių naujas prioritetines temines sritis,
                     
                  REKOMENDUOJA:
            
               Vienintelis straipsnis
               Asociacijos taryba, taikydama rašytinę procedūrą, rekomenduoja 2013–2017 m. ES ir Maroko veiksmų plano užtikrinti aukštesnio lygio statusą pratęsimą dvejiems metams.
            
            
               Priimta …
               
                  
                     ES ir Maroko asociacijos tarybos vardu
                  
                  
                     Pirmininkas
                  
               
            
            
               (1)  OL L 70, 2000 3 18, p. 2.